**Colby Cohen** (s. 25. huhtikuuta 1989 Villanova, Pennsylvania, Yhdysvallat) on yhdysvaltalainen uransa päättänyt jääkiekkopuolustaja, joka pelasi viimeksi EIHL:n Nottingham Panthersissa. Isokokoisen Cohenin vahvuuksiin kuuluu kaksinkamppailut, maalinedustapelaaminen, laukaus, pelinavaaminen ja tasaisuus. Hänen heikkouksiinsa kuuluu ajoittaisen turhat jäähyt ja sijoittuminen. Cohen laukoo oikealta.

Ura
---

### Seuraura

Cohen pelasi kaudella 2004–2005 Syracuse Starsin joukkueessa EJHL- ja OPJHL-juniorisarjoja. OHL-joukkue Saginaw Spirit varasi hänet 94. pelaajana kesällä 2005, mutta Cohen ei kuitenkaan koskaan siirtynyt CHL:ään. Hän siirtyi kaudeksi 2005–2006 Yhdysvaltain kehitysmaajoukkueiden ohjelmaan ja pelasi mm. NAHL-liigaa. Siellä kesken jälkimmäisen kautensa 2006–2007 Cohen siirtyi USHL-joukkue Lincoln Starsiin, joka varasi hänet 213. pelaajana kesällä 2006. Cohen voitti tehoilla 13+47=60 USHL:n puolustajien piste- ja syöttöpörssin ja jakoi koko liigan syöttöpörssin kolmannen sijan kolmen muun pelaajan kanssa. Hän pelasi kauden aikana myös USHL:n tähdistöottelussa ja valittiin kauden päätteeksi liigan toiseen tähdistökentälliseen.

Colorado Avalanche varasi Cohenin toisella kierroksella 45. pelaajana NHL:n varaustilaisuudessa 2007. Hän kävi vuodet 2007–2010 Bostonin yliopistoa. Cohen voitti toisen yliopistokautensa 2008–2009 päätteeksi Hockey Eastin ja koko NCAA:n mestaruuden. Hänet palkittiin NCAA:n lopputurnauksen arvokkaimpana pelaajana ja valittiin tähdistökentälliseen. Viimeisellä yliopistokaudellaan 2009–2010 Cohen oli tehoilla 14+16=30 Hockey Eastin tehokkain puolustaja, Bostonin yliopistojoukkueen toiseksi paras maalintekijä sekä kolmanneksi paras pistemies Vinny Saponarin kanssa. Hän sijoittui 82 minuutillaan Hockey Eastin jäähypörssissä kolmanneksi. Cohen valittiin kauden päätteeksi Hockey Eastin ensimmäiseen tähdistökentälliseen. Huhtikuussa 2013 hän teki kolmivuotisen tulokassopimuksen Colorado Avalanchen kanssa ja liittyi loppukevääksi sen farmijoukkue Lake Erie Monstersiin, AHL:ään.

Syksyn 2010 harjoitusleirin päätteeksi Avalanche lähetti Cohenin Monstersiin. Hän teki NHL-debyyttinsä 6. marraskuuta 2010 Dallas Starsia vastaan. Kolmen Avalanchessa pelatun ottelun jälkeen Cohen lähetettiin takaisin Monstersiin, mutta jo samassa kuussa hänet kaupattiin Boston Bruinsiin vaihdossa Matt Hunwickiin. Cohen pelasi loppukautensa 2010–2011 kuitenkin kokonaan sen farmijoukkue Providence Bruinsissa. Yhteensä tulokaskausi AHL:ssä toi hänelle 60 runkosarjaottelussa tehot 2+11=13. Cohen nostettiin Bostonin NHL-ryhmään kevään 2011 pudotuspeleissä, mutta hän ei pelannut otteluakaan, eikä näin ollen voittanut Stanley Cupia. Cohen kuitenkin esiintyi Bruinsin virallisessa Stanley Cup -joukkuekuvassa ja sai Stanley Cup -sormuksen.

Cohen ei noussut kahden jälkimmäisenkään tulokaskautensa 2011–2012 ja 2012–2013 aikana Bostonin NHL-kokoonpanoon. Noista jälkimmäisellä kaudella 2012–2013 hän pelasi Providencen lisäksi myös kaksi ECHL-ottelua South Carolina Stingraysin riveissä tammikuussa 2013. Kaudeksi 2013–2014 Cohen siirtyi SM-liigajoukkue Porin Ässiin. Hän ehti pelata joukkueessa vain viisi runkosarjaottelua, kunnes Cohen palasi lokakuussa 2013 perhesyihin vedoten takaisin Pohjois-Amerikkaan. Pari viikkoa myöhemmin Cohen teki loppukauden kattavan sopimuksen AHL-joukkue San Antonio Rampagen kanssa. Vain kahden siellä pelaamansa ottelun jälkeen hän kuitenkin jätti seuran, eikä pelannut enää loppukaudella missään.

Kaudeksi 2014–2015 Cohen siirtyi vuoden mittaisella sopimuksella Iso-Britannian EIHL:n Nottingham Panthersiin. Hän pelasi siellä neljä ottelua Mestarien liigassa, mutta hän kuitenkin loukkaantui ennen EIHL-kauden alkua ja jätti Panthersin. Lokakuussa 2014 Cohen siirtyi loppukauden kattavalla sopimuksella ECHL-joukkue Reading Royalsiin. Sieltä hän siirtyi kahden päivän sisään marraskuussa ensin Missouri Mavericksiin ja sitten South Carolina Stingraysiin. Ennen kuin Cohen sai tililleen kummassakaan seurassa yhtään ottelua, hän siirtyi siirrostaan vain viikkoa myöhemmin loppukauden kattavalla sopimuksella Slovakian Extraliga-joukkue HC 05 Banská Bystricaan. Slovakiassa Cohen viihtyi vain 15 ottelun verran ennen siirtymistään loppukaudeksi Englantiin Nottingham Panthersin riveihin. Nottinghamissa Cohen pelasi 12 ottelua ja päätti kauden jälkeen uransa.

### Maajoukkueura

Cohen pelasi World U-17 Hockey Challengessa vuonna 2006, jolloin hän voitti hopeaa.

Muuta
-----

Cohenin serkku on entinen amerikkalaisen jalkapallon pelaaja, freestylehiihtäjä ja malli Jeremy Bloom.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2004–2005 | Syracuse Stars | OPJHL | 49 | 7 | 21 | 28 | 124 | – | – | – | – | – |
| 2005–2006 | US NTDP | NAHL | 37 | 5 | 9 | 14 | 33 | – | – | – | – | – |
| 2006–2007 | US NTDP | NAHL | 4 | 1 | 3 | 4 | 0 | – | – | – | – | – |
|  | Lincoln Stars | USHL | 53 | 13 | 47 | 60 | 110 | 4 | 0 | 0 | 0 | 2 | Kakkostähdistö |
| 2007–2008 | Boston Univ. | NCAA | 39 | 3 | 13 | 16 | 34 | – | – | – | – | – |
| 2008–2009 | Boston Univ. | NCAA | 43 | 8 | 24 | 32 | 65 | – | – | – | – | – |
| 2009–2010 | Boston Univ. | NCAA | 36 | 14 | 16 | 30 | 82 | – | – | – | – | – | Ykköstähdistö |
|  | Lake Erie Monsters | AHL | 3 | 0 | 1 | 1 | 9 | – | – | – | – | – |
| 2010–2011 | Lake Erie Monsters | AHL | 14 | 1 | 0 | 1 | 12 | – | – | – | – | – |
|  | Colorado Avalanche | NHL | 3 | 0 | 0 | 0 | 4 | – | – | – | – | – |
|  | Providence Bruins | AHL | 46 | 1 | 12 | 13 | 46 | – | – | – | – | – |
| 2011–2012 | Providence Bruins | AHL | 58 | 4 | 11 | 15 | 39 | – | – | – | – | – |
| 2012–2013 | South Carolina Stingrays | ECHL | 2 | 0 | 3 | 3 | 0 | – | – | – | – | – |
|  | Providence Bruins | AHL | 43 | 0 | 14 | 14 | 48 | – | – | – | – | – |
| 2013–2014 | Ässät | SM-liiga | 5 | 0 | 1 | 1 | 2 | – | – | – | – | – |
|  | San Antonio Rampage | AHL | 2 | 0 | 0 | 0 | 0 | – | – | – | – | – |
| 2014–2015 | Reading Royals | ECHL | 6 | 0 | 0 | 0 | 6 | – | – | – | – | – |
|  | HC 05 Banská Bystrica | Tisport Extraliga | 15 | 0 | 9 | 9 | 60 | – | – | – | – | – |
|  | Nottingham Panthers | EIHL | 12 | 2 | 3 | 5 | 31 | – | – | – | – | – |
| 1 kausi | yhteensä | NHL | 3 | 0 | 0 | 0 | 4 | – | – | – | – | – |
| 5 kautta | yhteensä | AHL | 164 | 6 | 37 | 43 | 154 | – | – | – | – | – |
| 2 kautta | yhteensä | ECHL | 8 | 0 | 3 | 3 | 6 | – | – | – | – | – |
| 1 kausi | yhteensä | SM-liiga | 5 | 0 | 1 | 1 | 2 | – | – | – | – | – |
| 1 kausi | yhteensä | Tisport Extraliga | 15 | 0 | 9 | 9 | 60 | – | – | – | – | – |
| 1 kausi | yhteensä | EIHL | 12 | 2 | 3 | 5 | 31 | – | – | – | – | – |

Lähteet
-------

* Colby Cohen The Internet Hockey Databasessa (englanniksi)
* Colby Cohen Legends of Hockey -sivustolla (englanniksi)
* Colby Cohen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Colby Cohen *Elite Prospects*. Everysport Media Group AB.  (englanniksi)
2. 1 2  Colby Cohen The Internet Hockey Databasessa (englanniksi)
3. 1 2 3  Colby Cohen Legends of Hockey -sivustolla (englanniksi)
4. 1 2  Avalanche Signs Colby Cohen  4.3.2013. Colorado Avalanche. Viitattu 26.6.2013. (englanniksi)
5. ↑  NHL: Rob Blake pisti pisteen uralleen, Upshall jatkaa Phoenixissa  11.6.2010. Jatkoaika.com. Viitattu 26.6.2013.
6. ↑  Avalanche Reduces Roster to 24  3.10.2010. Colorado Avalanche. Viitattu 26.6.2013. (englanniksi)
7. ↑  Budaj earns first shutout in a year, Avs topple Stars  6.11.2010. DENVER:  CBS Sports. Viitattu 26.6.2013. (englanniksi)
8. ↑  Muzia, Matthew: Avalanche Reassign Defensemen Liffiton And Cohen To Lake Erie  15.11.2010. SB Nation Denver. Viitattu 26.6.2013. (englanniksi)
9. ↑  B's Acquire Cohen for Hunwick  29.11.2010. BOSTON, MA:  Boston Bruins. Viitattu 26.6.2013. (englanniksi)
10. ↑  NHL: Bill Guerin lopetti uransa  6.12.2010. Jatkoaika.com. Viitattu 26.6.2013.
11. ↑  P-BRUINS ANNOUNCE ROSTER MOVES  29.11.2010. Providence, RI:  Providence Bruins.  Arkistoitu 4.10.2013. Viitattu 26.6.2013. (englanniksi)
12. ↑  Mestarin palapeli alkaa valmistua  26.6.2013. Jatkoaika.com. Viitattu 26.6.2013.
13. ↑  Ässien jenkkipakki pakkaa tavaransa  2.10.2013. Jatkoaika.com. Viitattu 3.10.2013.
14. ↑  Colby Cohen siirtyy San Antonioon  16.10.2013. Jatkoaika.com. Viitattu 16.10.2013.
15. ↑  With the threat of late arrivals, Panthers add ex-NHL d-man to roster  8.8.2014. Nottingham Panthers.  Arkistoitu 11.8.2014. Viitattu 30.8.2014. (englanniksi)
16. ↑  COLBY LEAVES WITH CLUB'S THANKS  8.9.2014. Nottingham Panthers.  Arkistoitu 26.10.2014. Viitattu 18.10.2014. (englanniksi)
17. ↑  Thompson, Mark: Royals Sign Defenseman Colby Cohen  17.10.2014. READING, PA:  Reading Royals. Viitattu 18.10.2014. (englanniksi)
18. ↑  Thompson, Mark: Royals Agree to Terms with Defenseman Michael Caruso  8.11.2014. Reading, PA:  Reading Royals. Viitattu 18.11.2014. (englanniksi)
19. ↑  ECHL TRANSACTIONS – NOV. 10  10.11.2014. The ECHL. Viitattu 18.11.2014. (englanniksi)

Aiheesta muualla
----------------

* Kuvia tai muita tiedostoja aiheesta **Colby Cohen** Wikimedia Commonsissa